Florentino Peres: “Benzemaning Fransiya terma jamoasida yo‘qligini umuman tushunib bo‘lmaydi”

Madridning “Real” klubi prezidenti Florentino Peres jamoa hujumchisi Karim Benzemaning Fransiya terma jamoasiga chaqirilmayotgani yuzasidan o‘z fikrlarini bildirib o‘tdi, deb xabar bermoqda Goal.

Bu o‘ta ketgan tartibsizlik. O‘zini dunyoning eng yaxshi futbolchilarining biridan mahrum etish — buni umuman tushunib bo‘lmaydi. Karimning xulq-atvorini qayd etgan bo‘lardim. U har doim o‘zgalarga namuna bo‘lib kelgan. Uni jamoadoshlari ham juda qadrlaydi. Benzema o‘zida professionallik, fidoyilik va kamtarlik kabi qadriyatlarni namoyon etadi. Karimning biror marta ham maydondan chetlatilmaganligiga alohida e’tibor qaratgan bo‘lardim.
Biz u bilan faxrlanamiz. Men u haqida faqat yaxshi narsalarni gapira olaman. Aynan mana shuning uchun u nega Fransiya terma jamoasida o‘ynamayotganini tushuna olmayman.
Florentino Peres, “Real” prezidenti
Avvalroq Benzemaning agenti u faoliyatini qayerda yakunlashi mumkinligi haqida fikr bildirgan edi.
Eslatib o‘tamiz, Karim Benzema 2007—2015-yillarda Fransiya terma jamoasi safida harakat qilgan. Jamoa bosh murabbiyi Didye Desham Benzemaning xizmatlaridan Matyo Valbuena bilan bog‘liq voqealar sabab voz kechgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!